Document ID: 32005D0697

32005D0697
L 266/62
SLUŽBENI LIST EUROPSKE UNIJE
ODLUKA KOMISIJE
od 12. rujna 2005.
o izmjeni Odluke 2000/745/EZ o prihvaćanju preuzimanja obveze ponuđenog u vezi s antidampinškim i antisubvencijskim ispitnim postupcima o uvozu polietilen tereftalata (PET-a) podrijetlom, između ostalog, iz Indije
(2005/697/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1) (Osnovna antidampinška uredba), a posebno njezin članak 8.,
uzimajući u obzir Uredbu Vijeća (EZ) br. 2026/97 od 6. listopada 1997. o zaštiti od subvencioniranog uvoza iz zemalja koje nisu članice Europske zajednice (2) (Osnovna antisubvencijska uredba’), a posebno njezine članke 13. i 15.,
nakon savjetovanja sa Savjetodavnim odborom,
budući da:
A. POSTUPAK
(1)
Vijeće je Uredbom (EZ) br. 2604/2001 (3) uvelo konačne antidampinške pristojbe na uvoz određenih polietilen tereftalata (PET-a) u Zajednicu, podrijetlom iz, između ostalog, Indije. Uvoz PET-a koji izvoze trgovačka društva čije je preuzimanje obveze prihvaćeno izuzet je od te pristojbe prema članku 2. stavku 1. te Uredbe.
(2)
Vijeće je Uredbom (EZ) br. 2603/2000 (4) uvelo konačne kompenzacijske pristojbe na uvoz određenih polietilen tereftalata (PET-a) u Zajednicu, podrijetlom iz, između ostalog, Indije. Uvoz PET-a koji izvoze trgovačka društva čije je preuzimanje obveze prihvaćeno izuzet je od te pristojbe prema članku 2. stavku 1. te Uredbe.
(3)
Komisija je 29. studenoga 2000. donijela Odluku 2000/745/EZ (5) kojom je prihvatila preuzimanje obveze koje su ponudila dva izvoznika iz članka 1. te Odluke u vezi s dvama gore navedenim postupcima.
(4)
Komisija je 12. siječnja 2005. Uredbom (EZ) br. 33/2005 (6) najavila pokretanje „revizije u vezi s novim izvoznikom” prema članku 11. stavku 4. Osnovne antidampinške uredbe.
(5)
Istodobno i na istom temelju, Komisija je pokrenula ubrzanu reviziju Uredbe (EZ) br. 2603/2000 (7) prema članku 20. Osnovne antisubvencijske uredbe.
(6)
Konačni nalazi i zaključci ispitnih postupaka navedeni su u Uredbi Vijeća (EZ) br. 1646/2005 (8) o izmjeni Uredbe (EZ) br. 2604/2000 te u Uredbi Vijeća (EZ) 1645/2005 (9) o izmjeni Uredbe (EZ) br. 2603/2000.
B. PREUZIMANJE OBVEZE
(7)
Nakon objave nalaza kojim je South Asian Petrochem Limited (trgovačko društvo) obaviješten o činjenicama i razmatranjima na temelju kojih se namjeravalo uvesti izmijenjenu konačnu antidampinšku pristojbu i kompenzacijsku pristojbu na uvoz tog trgovačkog društva u Zajednicu, to je trgovačko društvo ponudilo preuzimanje obveze u vezi cijene u skladu s člankom 8. stavkom 1. Osnovne antidampinške uredbe i člankom 13. stavkom 1. Osnovne antisubvencijske uredbe. Preuzimanjem te obveze proizvođač izvoznik je ponudio prodaju dotičnog proizvoda po cijenama na razini jednakoj ili iznad razina cijena koje uklanjaju štetne učinke dampinga i subvencioniranja.
(8)
Trgovačko društvo će Komisiji također redovito pružati detaljne informacije o svom izvozu u Zajednicu, što znači da će Komisija moći učinkovito pratiti ovu preuzetu obvezu. Štoviše, struktura prodaje ovog trgovačkog društva je takva da Komisija smatra da je rizik od izbjegavanja dogovorene preuzete obveze ograničen.
(9)
S obzirom na to, preuzimanje obveze koje je ponudio South Asian Petrochem Limited je prihvatljivo.
(10)
Kako bi Komisija mogla učinkovito pratiti pridržava li se ovo trgovačko društvo preuzete obveze, kada se zahtjev za puštanje u slobodan promet u skladu s preuzetom obvezom predoči nadležnom carinskom tijelu, izuzeće od pristojba ovisit će o predočenju trgovačke fakture koja sadrži barem proizvode navedene u Prilogu Uredbi (EZ) br. 2604/2000. Ova razina podataka također je potrebna kako bi carinska tijela mogla s dostatnom preciznošću utvrditi odgovara li pošiljka komercijalnim ispravama. Ako takva trgovačka faktura nije predočena ili ako ona ne odgovara proizvodu koji je predočen carinskom tijelu, trebat će platiti odgovarajuću stopu antidampinške i antikompenzacijske pristojbe.
(11)
U slučaju kršenja ili povlačenja iz preuzete obveze, ili ako postoji sumnja u to da se preuzeta obveza krši, može se uvesti privremena ili konačna pristojba prema članku 8. stavku 9. i 10. Osnovne antidampinške uredbe i, ako je primjenljivo, prema članku 13. stavku 9. i 10. Osnovne antisubvencijske uredbe,
DONIJELA JE ODLUKU:
Članak 1.
Tablica iz članka 1. Odluke 2000/745/EZ ovim se mijenja dodavanjem sljedećeg:
Zemlja
Proizvođač
Dodatna oznaka TARIC-a
„Indija
South Asian Petrochem Limited
A 585”
Članak 2.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 12. rujna 2005.

Labels: 1
3
4
18